|  |  |
| --- | --- |
|  | **MAT Á ÁHRIFUM LAGASETNINGAR\***  *– sbr. samþykkt ríkisstjórnar frá 10. mars 2017*  **\***umfjöllun um einstök efnisatriði misjafnlega ítarleg, eftir umfangi máls og eðli |
| **Málsheiti og nr.** | FJR20060065 Frumvarp til laga um lykilupplýsingaskjal fyrir pakkaðar og vátryggingatengdar fjárfestingarafurðir fyrir almenna fjárfesta (PRIIP). |
| **Ráðuneyti** | Fjármála- og efnahagsráðuneyti |
| **Stig mats** | Frummat, sbr. 1. gr.  Endanlegt mat, sbr. 10. gr. |
| **Dags.** | 5. febrúar 2021 |

|  |
| --- |
| 1. **Greining og mat á fjárhagslegum áhrifaþáttum fyrir ríkið** |
| 1. **Áætluð fjárhagsáhrif fyrir ríkið vegna helstu breytinga og ráðstafana sem felast í fyrirhugaðri lagasetningu, þar sem tilgreindir eru sérstaklega áhrifaþættir á fjárhag ríkissjóðs**   Áhrif lagasetningarinnar á ríkið hefur verið metin af fjármála- og efnahagsráðuneytinu. Ekki er um að ræða sérstaka áhrifaþætti á fjárhag ríkissjóðs.   1. **Tekjubreytingar**   Ekki er gert ráð fyrir breytingum á tekjum ríkissjóðs eða eftirlitsgjaldi sem eftirlitsskyldir aðilar greiða sbr. lög nr. 99/1999.   1. **Útgjaldabreytingar**   Ekki er gert ráð fyrir útgjaldabreytingum.   1. **Eignabreytingar**   Ekki er gert ráð fyrir eignabreytingum.   1. **Aðrir áhrifaþættir varðandi ríkisfjármál**   Á ekki við. |
| 1. **Samræmi við útgjaldaramma og fimm ára fjármálaætlun – fjármögnun** |
| 1. **Tengist einhver ný eða aukin tekjuöflun verkefninu?**   Nei. |
| 1. **Efnahagsáhrif – áhrif á atvinnulíf, vinnumarkað og samkeppni** |
| 1. **Hagræn áhrif á heildareftirspurn og einstaka markaði – hagstjórnarsjónarmið**   Eitt af meginmarkmiðum PRIIPs-reglugerðarinnar er að efla gagnsæi um fjárfestingar til þess að auka tiltrú almennra fjárfesta á fjármálamarkaði sem fór þverrandi eftir fjármálaáfallið 2008. Aukin þátttaka almennra fjárfesta á fjármálamarkaði getur stuðlað að dýpkun markaða og skilvirkari verðmyndun auk þess sem bætt aðgengi fjárfesta að upplýsingum kann að leiða af sér ákvarðanatöku um fjárfestingar sem betur endurspeglar raunverulegan áhættuvilja fjárfestis. Þá kann aukið gagnsæi að leiða af sér fjölbreyttari fjárfestingar sem að öðru óbreyttu hefur í för með sér betri áhættudreifingar í fjárfestingarsafni. Sú samræming lykilupplýsinga sem reglugerðin felur í sér er jafnframt til þess fallin að auka samkeppni milli þeirra sem bjóða upp á þjónustuna sem reglugerðin nær til sem ætti að draga úr viðskiptakostnaði.   1. **Áhrif á fyrirtækjaeftirlit og reglubyrði, hversu mörg fyrirtæki verða fyrir áhrifum og hvers konar fyrirtæki? Einföldun laga eða stjórnsýslu? Leitað umsagnar ráðgjafarnefndar um opinberar eftirlitsreglur? Sbr. lög nr. 27/1999.**   Lagt er til að PRIIPS-reglugerðin verði tekin upp í íslenskan rétt með tilvísunaraðferð og þá að fullu innleidd samkvæmt orðanna hljóðan í samræmi við a-lið 7. gr. EES-samningsins, sbr. lög nr. 2/1993 um Evrópska efnahagssvæðið. Lögin munu leggja skyldur á herðar framleiðendur pakkaðra og vátryggingatengdra fjármálagerninga sem miða að aukinni vernd almennra fjárfesta og stuðla að aukinni tiltrú almennra fjárfesta á pökkuðum og vátryggingatengdum fjárfestingarvörum fyrir almenna fjárfesta. Í reglugerðinni er ekki að finna tæmandi upptalningu á þeim afurðum sem teljast pakkaðar og vátryggingartengdar fjármálaafurðir, en undir hugtakið falla meðal annars afurðir fjárfestingarsjóða og sérhæfðra sjóða, líftryggingar með fjárfestingaráhættu og samsettar fjármálaafurðir og -innstæður, að því gefnu að þær séu boðnar almennum fjárfestum. Þá er í frumvarpinu gert ráð fyrir að að gerð verði breyting á lögum nr. 129/1997, um skyldutryggingu lífeyrisréttinda og starfsemi lífeyrissjóða, þess efnis að aðilum sem bjóða upp á viðbótartryggingavernd verði gert skylt að útbúa lykilupplýsingaskjal til samræmis við annan sparnað sem heimilt er að bjóða upp á hér á landi. Framleiðendur geta því verið t.d. bankar, sjóðir og vátryggingafélög. Með frumvarpinu eru reglur um gagnsæi til almennra fjárfesta samræmdar við reglur innan EES og fjármálaeftirliti Seðlabanka Íslands veitt heimild til inngripa við eftirlit með framfylgd laganna.   1. **Samkeppnisskilyrði**   Gera má ráð fyrir að samkeppnisskilyrði ólíkra framleiðenda pakkaðra og vátryggingatengdra fjárfestingarafurða batni með aukinni samræmingu við upplýsingagjöf tengdri afurðum sem boðnar eru almennum fjárfestum. Frumvarpið eflir samkeppnishæfni innan EES*.* |
| 1. **Önnur áhrif** |
| 1. **Áhrif á stjórnsýslu, s.s. hvort ráðuneyti og stofnanir eru í stakk búin til að taka við verkefni**   Fjármálaeftirlit Seðlabanka Íslands er í stakk búið til að takast á við breytta framkvæmd verkefna, sem felst aðallega í eftirliti með framkvæmd ákvæða reglugerðarinnar og inngripa í samræmi við heimildir reglugerðarinnar*.* |
| 1. **Niðurstaða mats – með vísun í fylgiskjöl ef við á** |
| 1. **Samandregin niðurstaða fjárhagsáhrifa fyrir ríkissjóð – heildarútkoma varðandi tekjur, gjöld, afkomu og efnahag**   Ekki er gert ráð fyrir fjárhagsáhrifum á ríkissjóð.   1. **Samfélagslegur ávinningur veginn á móti kostnaði og fyrirhöfn (ekki gerð krafa um tölulegt mat)**   Áhrif frumvarpsins á fjármálamarkaðinn verða jákvæð. Frumvarpið einfaldar stjórnsýslumeðferð þar sem reglur um gagnsæi til almennra fjárfesta eru samræmdar innan EES, eykur skilvirkni við upplýsingagjöf til almennra fjárfesta og gerir það að verkum að markaðir hér á landi verða samkeppnishæfari innan EES*.* |